
Narva Linnavolikogu otsuse eelnõu

“Garnisoni kalmistu maaüksuse munitsipaalomandisse

taotlemine ja maaüksusele katastriüksuse sihtotstarbe määramine ”
Narva Linnavalitsus otsustab:

1. Esitada Narva Linnavolikogule otsuse eelnõu “Garnisoni kalmistu maaüksuse munitsipaalomandisse taotlemine ja maaüksusele katastriüksuse sihtotstarbe määramine” (otsuse eelnõu lisatud).

2.   Volitada hr Peeter Tambu nimetatud küsimus Narva Linnavolikogus ette kandma.

     Tarmo Tammiste
                        

     Linnapea                                                          Ants Liimets 

                                                                              Linnasekretär                                                                        

Garnisoni kalmistu maaüksuse munitsipaalomandisse

taotlemine ja maaüksusele katastriüksuse sihtotstarbe määramine
1. Asjaolud ja menetluse käik 
Maaüksus Garnisoni kalmistu taotletakse munitsipaalomandisse olemasoleva vana kalmistu (sõdurite  surnuaed) teenindamiseks. Narva Linnavalitsuse 18.02.2009 korraldusega nr 170-k on maaüksusele omistatud aadress: Narva linn, Garnisoni kalmistu. Linna üldplaneeringu kohaselt on maa-ala sihtotstarve sotsiaalmaa, alaliik üldkasutatav maa. Õigusvastaselt Võõrandatud Vara Tagastamise ja Kompenseerimise Narva Linnakomisjoni 10.03.2009.a teatise nr 6.2/-30 kohaselt ei ole Peetri surnuaed maaüksuse piirides olevale maale laekunud taotlusi maa tagastamise kohta. 
Vastavalt Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” § 4 punktile 3 on vaja määrata munitsipaalomandisse taotletavatele maaüksustele katastriüksuse sihtotstarve. 

Maaüksusel Narva linn, Garnisoni kalmistu asub sõdurite surnuaed. Linna üldplaneeringu kohaselt on Garnisoni kalmistu maaüksuse sihtotstarve sotsiaalmaa - üldkasutatav maa. 
Maaüksus taotletakse linna omandisse kalmistu teenindamiseks.
2.Õiguslikud alused.
Kohaliku omavalitsuse korralduse seaduse § 22 lõike 1 punkt 37, Maareformi seaduse § 25 lõike 1, § 28 lõike 1 punkt 4, Maakatastriseaduse § 18 lõike 6, Narva Linnavolikogu 28.11.2001.a määrus nr 92/49 „Narva linna 1986.a aasta generaalplaani tühistamine ja linna üldplaneeringu kehtestamine”, Vabariigi Valitsuse 23.10.2008.a määruse nr 155 „Katastriüksuse sihtotstarvete liigid ja nende määramise kord”, Vabariigi Valitsuse 02.06.2006.a määrus nr 133 “Maa munitsipaalomandisse andmise kord”. 

3. Otsus.

3.1. Taotleda Narva linna munitsipaalomandisse Garnisoni kalmistu maaüksus (lisa1), 

       ligikaudse pindalaga 7 500m2.

3.2. Määrata  taotletavale Garnisoni kalmistu maaüksusele katastriüksuse sihtotstarbeks 
       sotsiaalmaa – üldkasutatav maa (017; Üm)

4.Rakendussätted.

4.1.  Otsus jõustub teatavakstegemisest.

4.2. Otsust on õigus vaidlustada Tartu Halduskohtu Jõhvi Kohtumajas 30 päeva jooksul alates jõustumisest.

Mihhail Stalnuhhin

Linnavolikogu esimees

